**POARTĂ UN INEL FANTASTIC**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

din ciclul '' Versuri pentru preafrumoasa Doamna''

Poartă un inel fantastic

Lumea s-ar putea s-o ştie. Poartă un inel fantastic

Ce-n globeaza-n el o vrajă cu mirosul de Poem,

Iar eu prins de geruri triste şi cu sufletul tăciune,

Sfârtecat de părăsire, mă trezesc învins şi gem.

Ieri, pe strunele vorbirii aşeza înţelepciune

Peste holdele iubirii, luminând ca giuvaer,

Aş fi vrut s-o ţin în suflet, ca icoană fermecată,

Cum păstrează-n cufăr zestrea o copilă de boier.

Peste liniştea senină ea venea cu gând de viaţă

Ca un nufăr de lumină legănat pe ochi de lac.

Dumnezeu când o crease cu priceperea-i divină

I-a dat farmec şi lumină sub parfum de liliac.

Când sosea ca sol al zilei, turna valuri de lumină

Şi-n miresmă îmbietoare sufletul mi-a legănat,

Doar în cer divinitatea, aduna prin suluri noaptea

Cum strângea şi măcelarul pielea de viţel tăiat.

Izvora din mine însumi dar era şi-n orişicine

Chip dumnezeiesc de fată, înger cu părul bălai,

Poate printre stele doarme o aşa minune roză

Dar în lumea pământească seamăn încă nu-i aflai.

Ea pare că e nepoata zânelor care trecură

În minuni de frumuseţe peste veşnicul pământ.

Dar pare şi-o bunicuţă - cu aceiaşi grea măsură -

Zânele ce fii-vor mâine şi alte secole la rând.

Dumnezeu a vrut odată vieţile să ni le îmbine

Şi din sfânta împărăţie să ne dea şi nouă un pic,

Dar din pântecul zburdalnic acel bob de apă vie

Ea l-a aruncat cu scârbă ca pe lucru de nimic.

Acum a plecat cu altul, poate aşa îi e destinul

Să n-o ducă niciodată alt bărbat către altar.

Ei nu-i pasă că durerea scoate ciutura tristeţii

Şi se lasă combinată, păcătoasa, c-un... ştrengar.

Iar de atunci a mea privire e ocean cu undă tristă

Legănat în mal de pleoape şi bătut de vântul dus

Şi corăbii de durere scrijelesc obrazu-mi palid :

Nu că-s părăsit de-o floare, ci... m-a părăsit Isus.

19.07.2015